കൈറ്റ് വിക്ടേഴ്സിലേക്കു ലഘു വീഡിയോകള് ക്ഷണിച്ചു തിരുവനന്തപുരം: 19 മുതല് 23 വരെ കൈറ്റ് വിക്ടേഴ്സില് പൊതുപരിപാടികളോടൊപ്പം സംപ്രേഷണം ചെയ്യാനായി കുട്ടികള്ക്കുവേണ്ടി തയാറാക്കിയതോ, കുട്ടികള് അവതരിപ്പിക്കുന്നതോ ആയ ലഘു വീഡിയോകള് ക്ഷണിച്ചു. പരമാവധി മൂന്നു മിനിറ്റ് ദൈര്ഘ്യത്തില് ഓണപ്പാട്ടുകളും കവിതകളുമെല്ലാം ഇപ്രകാരം അയയ്ക്കാം. വീഡിയോകള് എച്ച്.ഡി. ഗുണനിലവാരമുള്ളതും ശബ്ദവ്യക്തത ഉള്ളതുമായിരിക്കണം. മൊബൈലിലാണെങ്കില് തിരശ്ചീനമായി ഷൂട്ട് ചെയ്തതാവണം. വീഡിയോകള് email protected ല് ഗൂഗിള് ഡ്രൈവില് 18നു രണ്ടിനു മുന്പ് അയയ്ക്കണം. അയയ്ക്കുന്ന വ്യക്തികളുടെ പേരും വിലാസവും മൊബൈല് നമ്ബറും സ്കൂളുകളാണെങ്കില് സ്കൂളിന്റെ പേരും നമ്ബരും ഉള്പ്പെടെ സംപ്രേഷണാവകാശം കൈറ്റിന് നല്കിക്കൊണ്ടായിരിക്കണം അയയ്ക്കേണ്ടത്.